આટલું કહીને ફોન મૂકીને યામિષા પોતાની ફરજ પુરી કરવા રવાના થઇ. બજારમાં ચારેકોર રોશની હતી.. સામાન્ય દિવસોમાં આઠ વાગ્યે શાંત થઇ જતું એબજાર અત્યારે અગિયાર વાગ્યે પણ લોકોના શોરગૂલથી ગાજી રહ્યું હતું… ઠેર ઠેર આર્ટિફિશ્યલ લાઇટ્સ અને રંગબેરંગી તોરણો લટકતા હતા. વાતાવરણજાણે સ્વર્ગ સમું દીસતું હતું! પંડ્યા એન્ડ સન્સની દુકાને તેઓ પહોંચ્યા કે દુકાનને બહારથી તાળું હતું.. નિરાશ થવાને બદલે યામિષાએ દુકાન પર કાનમાંડ્યા.. કંઇક અવાજ આવી રહ્યો હતો કે જેના પરથી સાબિત થતું હતું કે અંદર કોઈ છે. યામિષા દબાતે પગલે નજીક ગઈ અને તાળું તોડ્યું ને સામે બંદૂકતાકી! અંદર જોયું તો દસથી પંદર જણા હતા અને ત્યાં જ લગભગ પચાસેક જેટલી બંદુકો અને બીજો દારૂગોળો પડ્યો હતો..! યામિષાએ તુરંત જ પોતાનીબંદૂક મૂકી દીધી અને પોતાના હાથો વડે દરેકને મારવા લાગી.. તેની સાથે આવેલા તેના સાત ઓફિસર્સ અને તેણે મળીને અડધી કલાકમાં તો બધાને કબ્જેકર્યા. તે બધી ધમાલમાં તેને ખભા પર એક ગોળી ઘસરકો કરીને નીકળી ગઈ..!!!!